sandhya 130 Views Founder and chairman of Apollo Group of Hospitals , PRATAP C REDDY
Pratap C. Reddy
ముంబయి: అపోలో ఆసుప్రతి కుటుంబం ఇపుడు ఇన్వెస్టర్లకోసం చూస్తోంది. స్థిరాసి ్త విక్రయాలతో కానీ లేదా కొత్త పెట్టుబడిదారులను చేర్చుకుని ప్రస్తుతం ఉన్న రుణభారాన్ని తగ్గించుకోవాలనిచూస్తోంది. మొత్తం 13 నర్సింగ్‌ రెండు వైద్యకళాశాలలను సొంతంగానిర్వహిస్తోంది. అపోలో హాస్పిటల్స్‌ ఎంటర్‌ప్రైజ్‌ లిమిటెడ్‌ కొంతమేర ఆస్తులను తగ్గించి బైటి ఇన్వెస్టర్లను చేర్చుకోవడంద్వారా తమ హోల్డింగ్‌కంపెనీ రుణభారం తగ్గించేందుకు నిర్ణయించింది. అపోలో షేర్లను బ్యాంకర్లకు కుదువుపెట్టింది. ఈ వాటాను తగ్గించాలని అంచనా. అంతేకాకుండా 20శాతం తగ్గిస్తే ప్రస్తుతం ఉన్న ప్రమోటర్ల వాటా 78 శాతంనుంచి తగ్గుతుందని అంచనా.
అపోలో గ్రూప్‌ఛైర్మన్‌ ప్రతాప్‌సిరెడ్డి నలుగురు కుమార్తెలు ఈ వ్యాపారాల్లోనే స్థిరపడ్డారు. రెడ్డి కుటుంబం అపోలో స్టాక్స్‌లో 34శాతం కలిగి ఉంది. అపోలో వాటాదారులశ్రేయస్సుదృష్ట్యానే ఈనిర్ణయం తీసుకున్నట్లు యాజమాన్యం చెపుతోంది. ఫిబ్రవరిలో ఈ లావాదేవీలు కొలిక్కిరాగలవని అంచనా. రుణసమస్యతోనే అపోలో తన వాటాధరలు క్షీణిస్తుండటాన్ని గమనించి ముందుగానే మేల్కొంది. భారత్‌లో అత్యధికశాతం కంట్రోలింగ్‌ వాటాదారులు భారీ మొత్తం షేర్లను కుదువపెట్టినట్లు తెలుస్తోంది. వీటిని ఇపుడు గంపగుత్తగా విక్రయించేందుకు కొందరు ప్రయత్నిస్తున్నారు. సుభాష్‌చంద్ర ఎస్సెల్‌గ్రూప్‌, అనిల్‌ అంబాని ఆధ్వర్యంలోని సంస్థలు కూడా కొంతమేర ఇన్వెస్టర్ల ఆందోళననుచవిచూసాయి. ఇపుడు అపోలో ఇందుకు భిన్నంగా ఉంటుంది.
ఈ ఏడాది పదిశాతం లాభపడిందనే చెప్పాలి. రెడ్డి కుటుంబం హెల్త్‌ బీమావెంచర్‌లో తన వాటాను విక్రయించింది. మ్యునిచ్‌ ఆర్‌ఇ గ్రూప్‌తో ఉన్న హెల్త్‌ బీమాను విక్రయించింది. దీనివల్ల తాము తనఖాపెట్టిన షేర్ల నిష్పత్తి సెప్టెంబరునాటికి తగ్గుతుందని అంచనా. అపోలో హోల్డింగ్‌కంపెనీ కుదువపెట్టిన వాటాలనుసైతం 20శాతానికి తగ్గించాలని నిర్ణయించింది. వీటితోపాటు ఈ కుటుంబం ఇపుడు 13 నర్సింగ్‌కళాశాలల్లోకానీ రెండు మెడికల్‌ కళాశాలల్లో ఒకటికానీ విక్రయించే ప్రతిపాదనలను కూడా పరిశీలస్తున్నట్లు కార్పొరేట్‌ వర్గాలు చెపుతున్నాయి.
ఇప్పటివరకూ ఈ విద్యావెంచర్‌ను అభివృద్ధిచేసేందుకు అపోలో 300 కోట్లకుపైగా ఖర్చుచేసింది. వచ్చే ఏడాదికి ఈ వెంచర్‌పూర్తిస్థాయి లాభాలకు మళ్లుతుంది. అంతేకాకుండా తన హోల్డింగ్‌కంపెనీలోనికి ఇన్వెస్టర్‌ను నేరుగా తీసుకోవాలని చూస్తోంది. అయితే ఎలాంటి ఇన్వెస్టర్లు తమకు అవసరం అన్న దాన్నిబట్టి కంపెనీ పరిశీలనచేస్తోంది. హెల్త్‌కేర్‌రంగంపై పూర్తి అవగాహన ఉన్నవారిని మాత్రమే ఆహ్వానించాలనినిర్ణయించారు.
తాజా హీరోల ఫోటోగ్యాలరీల కోసం క్లిక్‌ చేయండి: https://www.vaartha.com/photo-gallery/actors/